На основу чл. 55 Статута градске општине Вождовац („Сл. лист града Београда“ бр. 36/10 – пречишћен текст, 41/13 и 55/16) и чл. 17 Одлуке о начину финансирања програма удружења из буџета ГО Вождовац („Сл. лист града Београда“ бр. 15, 33 и 50/15), председник Градске општине Вождовац доноси

О Д Л У К У

1. БИРА СЕ ПРОГРАМ «Вождовачка еколошка јесен» Удружења грађана «Уредимо Вождовац» из области заштите животне средине на територији Градске општине Вождовац за финансирање из буџета градске општине Вождовац за 2017. годину, а на основу спроведеног јавног конкурса бр. 501-2/17 објављеног на интернет сајту градске општине Вождовац 30.10.2017. године.

2. ДОДЕЉУЈУ СЕ средства у висини од 598.700,00 динара Удружењу за реализацију Програма из тачке 1 ове Одлуке.

Средства из претходног става обезбеђена су у Програму 6 «Заштита животне средине» на позицији 269 буџета градске општине Вождовац за 2017. годину.

3. Корисник средстава ће закључити уговор са градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

О б р а з л о ж е њ е

Председник Градске општине Вождовац расписао је јавни конкурс за финансирање програма из области социјалне заштите на територији Градске општине Вождовац Одлуком бр. 501-2/17 од 30.10.2017. године, који је објављен на интернет сајту градске општине Вождовац 30.10.2017. године. Истом Одлуком је образована и Комисија за спровођење јавног конкурса.

Комисија је, на седници одржаној 14.11.2017. године, констатовала да је на конкурс стигла једна пријава – Удружења грађана «Уредимо Вождовац» и даје иста благовремена.

Затим се приступило бодовању пријаве Удружења грађана «Уредимо Вождовац», након чега је Комисија сачинила предлог одлуке да Програм Удружења Градска општина Вождовац финансијски подржи и доставила га председнику градске општине Вождовац на одлучивање, с тим што је обавеза Удружење да достави извештај о начину утрошка опредељених средстава, са пратећом документацијом.

Имајући у виду наведено, председник градске општине Вождовац је донео одлуку као у диспозитиву.

Ова Одлука ће, по коначности, бити објављења на сајту Градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Већу градске општине Вождовац у року од 8 дана од дана пријема Одлуке.

 Одлуку са записником доставити: учесницима јавног конкурса, Одељењу за финансије, привреду, друштвене делатности и планирање и архиви градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 501-3/17 од 15.11.2017. године

 ПРЕДСЕДНИК, Александар Савић, с. р.